b"\n_START_ARTICLE_\nMois\xc3\xa9s \xc3\x81lvarez Goya\n_START_SECTION_\nTraject\xc3\xb2ria\n_START_PARAGRAPH_\nVa ser una de les promeses del CD Tenerife de la segona meitat de la d\xc3\xa8cada dels 90. Puja al primer equip la temporada 97/98, i hi debut\xc3\xa0 de la m\xc3\xa0 de V\xc3\xadctor Fern\xc3\xa1ndez, en un partit contra l'Sporting de Gij\xc3\xb3n guanyat per 0-2. Aquella temporada disput\xc3\xa0 11 partits amb els tinerfenys. A l'any seg\xc3\xbcent \xc3\xa9s cedit al CD Numancia, equip hist\xc3\xb2ric entrenat per Miguel \xc3\x81ngel Lotina amb el qual puja a primera divisi\xc3\xb3._NEWLINE_De nou al Tenerife, no t\xc3\xa9 continu\xc3\xaftat i \xc3\xa9s cedit a equips com el Grimsby Town angl\xc3\xa8s i el CE Onda, per aquell temps filial del Vila-real CF. La temporada 01/02 milita al CE Sabadell i a l'estiu del 2002 marxa al Santa Clara portugu\xc3\xa9s, on roman un any en el qual amb prou feines va jugar a causa de les lesions._NEWLINE_Regressa a la competici\xc3\xb3 espanyola per la temporada 03/04, per formar amb el CD Tenerife, tot i que no compta i no suma cap minut. Un any despr\xc3\xa9s marxa al C\xc3\xb3rdoba CF, el primer d'una s\xc3\xa8rie d'equips de Segona B, com el CE Sabadell (05/06), CD Toledo (06/07) i Lorca Deportiva (07/09)."